PHP

PHP (PHP: Hypertext Preprocessor) interpretatutako programazio lengoaia bat da, batez ere webgune dinamikoak sortzeko erabili ohi dena. Datu-base sistema ugarirekin funtzionatzeko aukera izatea eta sistema eragile gehienetarako eskuragarri izatea dira beronen abantaila nagusiak.

Historia 
1994an sortua, Daniar kanadar jatorriko Rasmus Lerdorf gaztearengatik. C programazio lengoaian programaturiko CGIen bitartez bere webgunearen estatistikak jaso eta ikusteko. 1995eko ekainaren 8an argitaratu zuen "Personal Home Page Tools", hau bere Form Interpretea PHP/FI PHPren bigarren bertsioa bezala ezagutzen da.

PHP 3.2.4.3 
Israeldar jatorriko bi programatzaile, Zeev Suraski eta Andi Gutmans 1997an berridatzi zuten analizatzaile sintaktikoa PHP3ren oinarria sortuz, eta gaur egun duen izena ezarriz. 1998an kaleratu zuten ofizialki bertsio hau.

1999an Suraski eta Gutmansek berridatzi zuten berriz kodea, eta Zend Engine (Zend motorea) bezala ezagutzen duguna sortuz. Eta Israelen Zend Technologies enpresa eratuz.

PHP 4 
Zend Engine 1.0 teknologiaren menpe 2000. urteko maiatzean kaleratu zen 4. bertsioa. Atera den azkeneko eguneratzea 2006ko azaroan kaleratu zen, PHP 4.4.4. Gaur egun ere PHP 4rentzako segurtasun adabakiak kaleratzen jarraitzen dute.

PHP 5 
Bertsio hau 2004ko uztailaren 13an atera zen, Zend Engine II erabiliz. Ondorengo hobekuntzak dakartza:

 Objektuei Zuzenduriko Programazioarentzako hobekuntza nabarmenak
 Errendimendu hobekuntzak
 MySQL datu baseekiko komunikazio hobekuntza
 XML sostengu hobetua (XPath, DOM...)
 Berezko sostengua SQLitentzeko
 SOAPentzako sostengu integrala
 Datu errepikatzailea
 Errore salbuespenak

PHP 7 
Errendimendua hobetzen du azkenengo bertsio honek, 2015eko azaroaren 3an kaleratuta. Gainera funtzioen itzuleraren motak deklaratu daitezke.

Sintaxia 
Kaixo mundua adibidea:
<?php
  echo 'Kaixo Mundua!';
?>

Erreferentziak

Kanpo estekak 

  PHPren webgune ofiziala
  PHPren gida wikiliburuetan

Programazio lengoaiak
Informatikako akronimoak
Interneteko terminologia
Plataforma anitzeko softwarea